Paul Tellié

Paul Tellié, bet ganet e 1919, ha marvet e 2014 e Sureda (Katalonia an Norzh), a oa ur jeneral gall, ha krouer armoù-tan hiniennel implijet gant arme Bro-C'hall e eil hanterenn an XX kantved evel ar fuzuilh-arsailh FAMAS.

 Buhez 
E 1940 e oa deskard Paul Tellié e Skol Arbennik Milourel Saint-Cyr pa darzhas emgann Bro-C'hall. Goude an harz-brezel e achapas kuit da Norzhafrika. Goude ar brezel, da 30 vloaz, adkregiñ a reas gant e studi evit tapout un diplom ijinour. Anvet e voe war-lerc'h e uzin armoù Saint-Étienne LAGNEAU Laurent, Décès du général Paul Tellié, le « père » du FAMAS, Zone Militaire, 12/11/2014 (lennet d'an 12/09/2025). Eno e voe karget da zegas kemmoù d'ar fuzuilh MAS 49 evit ma c'hallje tennañ greunadennoù-fuzuilh. Ar stumm MAS 49/56 a voe krouet diwar e labour.

Adalek 1964 e labouras Paul Tellier war sevel ur fuzuilh-resisted nevez evit an arme c'hall. Asantet e voe er servij e 1966 dindan an anv FR-F1 BREUVART Pierre, FAMAS F1, L’ARME DES « 300 DERNIERS METRES », LAI Publications, 25/02/2022 (lennet d'an 12/09/2025). Adalek 1967 e voe lakaet e penn ar raktres fuzuilh-arsailh nevez evit an arme. Goude 11 vloaz labour, e 1978, e voe asantet an arm savet gantañ, ar FAMAS, en arme c'hall. 400.000 skouerenn anezhi a voe produet, hag implijet e vez c'hoazh gant unvezioù 'zo.

Nac'hañ a reas sevel ur strinker-tan evit an arme pa soñje dezhañ e oa « re griz » an arm. Anvet e voe Paul Tellié da jeneral pa 'z eas en e retret e 1978. Mervel a reas e 2014, el lec'h m'en doa tremenet bloavezhioù diwezhañ e vuhez. Eno eo douaret Sorède war Geneanet (lennet d'an 12/09/2025).

 Levrlennadur 
  HUON Jean, Le FAMAS et son histoire, Crépin-Leblond, 2010, 191 p., ISBN 978-2703003366

 Daveennoù 

Rummad:Ganedigezhioù 1919
Rummad:Marvioù 2014
Rummad:Krouerien armoù-tan
Rummad:Ijinourien Bro-C'hall